Philip Withnall
philip@tecnocode.co.uk
Bevezetés a szoftverlicencelésbe
Úr Balázs
ur dot balazs at fsf dot hu 2024.

# Szoftverlicencelés

# Bevezetés

Az alkalmazások lehetnek „szabad/nyílt forráskódú szoftverek” vagy „tulajdonosi szoftverek”. Ez befolyásolja az Ön, mint felhasználó szabadságát. Ha egy alkalmazás szabad/nyílt forráskódú szoftver (FOSS), akkor Ön szabadon használhatja, másolhatja, tanulmányozhatja és módosíthatja a forráskódját. A tulajdonosi szoftverek nem biztosítják Önnek ezeket a szabadságokat. A FOSS szoftverek gyakran ingyenesen elérhetők, de ez nem mindig igaz.

Mivel a FOSS-szoftverek forráskódja elérhető, a felhasználók részt vehetnek a fejlesztésükben, hozzájárulhatnak a funkciókhoz vagy a saját nyelvükre történő fordításokhoz, és kijavíthatják az őket érintő hibákat. Felülvizsgálhatják a kódot, és ellenőrizhetik, hogy a szoftverben végrehajtott változtatások nem rosszindulatúak-e. Tanulhatnak a forráskódból, és azt saját FOSS-alkalmazásaik alapjául használhatják.

A FOSS-alkalmazások közjavak.

A tulajdonosi alkalmazásokat a felhasználók nem tudják felülvizsgálni, ezért meg kell bíznia abban, hogy az alkalmazás fejlesztői az Ön érdekeit tartják szem előtt, és nem állnak fenn érdekellentétek.

Olvasson többet a FOSS tulajdonosi szoftverekkel szembeni előnyeiről (angolul).